Pentru aprobarea proiectului de lege privind modificarea

Legii nr.484-XV din 28 septembrie 2001 pentru ratificarea

parţială a Cartei sociale europene revizuite

----------------------------------------------------------------------


Guvernul HOTĂRĂŞTE: 


Se aprobă şi se prezintă Parlamentului spre examinare proiectul de lege privind modificarea Legii nr.484-XV din 28 septembrie 2001 pentru ratificarea parţială a Cartei sociale europene revizuite.

Prim-ministru




ZINAIDA GRECEANÎI
Contrasemnează:
Viceprim-ministru,

ministrul afacerilor externe

şi integrării europene



Andrei STRATAN

Ministrul protecţiei sociale, 

familiei şi copilului



Galina Balmoş 

Ministrul justiţiei




Vitalie Pîrlog 

Vizează:

Şef  al Aparatului





Mihail POP
Aprobată în şedinţa Guvernului 

din

Proiect

PARLAMENTUL REPUBLICII MOLDOVA

LEGE
privind modificarea Legii nr.484-XV din 28 septembrie 2001

pentru ratificarea parţială a Cartei sociale europene revizuite


Parlamentul adoptă prezenta lege organică.


Articol unic. ( Legea nr.484-XV din 28 septembrie 2001 pentru ratificarea parţială a Cartei sociale europene revizuite (Monitorul Oficial al Republicii Moldova, 2001, nr.130, art.959), cu modificările ulterioare, se modifică după cum urmează:


1. Articolul 4 va avea următorul cuprins:


„Art.4. – Guvernul va întreprinde măsurile necesare pentru realizarea prevederilor Cartei sociale europene revizuite”.

2. Anexa se exclude. 


Preşedintele Parlamentului

EXPUNERE DE MOTIVE
privind necesitatea  aprobării proiectului de Lege
pentru modificarea Legii Republicii Moldova nr.484-XV din 28.09.2001  
pentru ratificarea parţială a Cartei Sociale Europene revizuite.

Adoptând Legea nr.484-XV din 28.09.2001 pentru ratificarea parţială a Cartei Sociale Europene revizuite Republica Moldova s-a declarat legată de  prevederile  a 16 articole  şi 24 de paragrafe ale Cartei Sociale Europene revizuite,  recunoscând astfel că realizarea drepturilor sociale consemnate  reprezintă un obiectiv al politicii sale.

Totodată, în vederea aducerii acestei Legi în conformitate cu prevederile articolului 23, alin (1) al Legii nr. 595-XIV din 24 septembrie 1999 privind tratatele internaţionale ale Republicii Moldova, care stipulează că Guvernul, şi nu ministerele de resort, este autoritatea investită cu obligaţia de a întreprinde măsurile necesare pentru a asigura executarea tratatelor, Ministerul Protecţiei Sociale, Familiei şi Copilului a elaborat un proiect de lege pentru modificarea Legii Republicii Moldova nr.484-XV din 28.09.2001  pentru ratificarea parţială a Cartei Sociale Europene revizuite atribuind Guvernului responsabilitatea pentru implementarea eficientă a tratatului internaţional în cauză, excluzând  în acelaşi timp Anexa, care conţine Lista organelor centrale de specialitate cu atribuţii în domeniul aplicării Cartei sociale europene revizuite ministerelor de resort responsabile.

Operarea modificărilor nu va genera elaborarea noilor acte normative şi alocarea resurselor financiare.
În această ordine de idei, Ministerul Protecţiei Sociale, Familiei şi Copilului consideră oportună aprobarea modificărilor propuse pentru Legea nr.484-XV din 28.09.2001, ceea va  aduce în conformitate Legea menţionată cu Legea tratatelor internaţionale ale Republicii Moldova şi va contribui la eficacitatea cooperării între instituţiile de stat. 
Ministru 





Galina BALMOŞ 

